19. ΑΠΟΦΑΣΗ ΥΠΟΥΡΓΟΥ ΚΟΙΝ. ΑΣΦΑΛΙΣΕΩΝ Αριθ. Β2/24/36 της 3/24 Φεβρ. 1983 (ΦΕΚ Β΄ 76) Αύξηση συντάξεων του ΤΣΠ-ΗΣΑΠ έναντι αναπροσαρμογής. 1.Οι συντάξεις λόγω γήρατος, ατυχήματος, απολύσεως και ανικανότητος που καταβάλλονται από το ΤΣΠ-ΗΣΑΠ αυξάνονται ως ακολούθως: α)Συντάξεις που έχουν χορηγηθεί μέχρι και 1.1.1975 αυξάνονται κατά 100 δρχ. για κάθε χρόνο πραγματικής υπηρεσίας και μέχρι 35 έτη. β.Συντάξεις που έχουν χορηγηθεί μετά την παραπάνω ημερομηνία μέχρι και 1.1.1979 αυξάνονται κατά 80 δρχ. για κάθε χρόνο πραγματικής υπηρεσίας μέχρι 35 έτη. γ.Συντάξεις που έχουν χορηγηθεί μετά την ημερομηνία της περιπτ. β της παρ. 1 μέχρι και της 1.1.1981 αυξάνονται κατά 50 δρχ. για κάθε χρόνο πραγματικής υπηρεσίας και μέχρι 35 έτη. 2.Οι αυξήσεις της παρ. 1 ισχύουν και για τις συντάξεις λόγω αναπηρίας λαμβανομένων υπόψη για τη χορήγηση των αυξήσεων αυτών τα έτη όπως ορίζονται στο άρθρ. 13 του Κανονισμού του Ταμείου βάσει των οποίων έγινε ο καθορισμός της συντάξεως. 3.Οι συντάξεις των δικαιοδόχων προσώπων αυξάνουν κατά το ίδιο ποσό που ορίζεται για τις κατηγορίες της παρ. 1 του παρούσας. 4.Οι αυξήσεις χορηγούνται από 1.2.1983 έναντι αναπροσαρμογής των συντάξεων. Σελ. 536,10 Τεύχος Ε101-Σελ. 130 